**COMUNICAT DE PRESĂ**

**În atenția agenților economici!**

În conformitate cu prevederile Decretulului Președintelui României nr.195/2020 privind instituirea stării de urgență pe teritoriul României, art. 14, publicat în Monitorul Oficial nr.212/16.03.2020, Partea I – “*Se menţine valabilitatea documentelor eliberate de autorităţile publice care expiră pe perioada stării de urgenţă* , coroborate cu prevederile Ordonanței Militare nr. 3 - *Documentele care expiră pe perioada stării de urgență, eliberate de autoritățile publice, pot fi preschimbate într-un termen de 90 de zile de la data încetării stării de urgență”.*

În conformitate cu prevederile Legii nr.219/2019, art.II, (2)  - „*Valabilitatea autorizațiilor de mediu și a autorizațiilor integrate de mediu care sunt emise la data intrării în vigoare a prezentei legi se poate modifica la cererea titularilor”.*

Având în vedere cele menționate, cât și pentru evitarea aglomerării solicitărilor din perioada imediat următoare încetării stării de urgență, vă rugăm să transmiteți documentele necesare pentru obținerea/revizuirea actelor de reglementare în format electronic la adresa de e-mail: office@apmsj.anpm.ro.

**DIRECTOR EXECUTIV,**

**dr. ing. Aurica GREC**